આ બધી પાકિસ્તાનના રાજકારણની વાતો છે ને તેનાથી આપણને કંઈ લેવાદેવા નથી પણ ભારત માટે આ મોટી વાત છે અને નરેન્દ્ર મોદી સરકારે સત્તામાં આવ્યા પછી પેદા કરેલા દબાણના કારણે આ શક્ય બન્યું છે. મુંબઈમાં આતંકવાદી હુમલો પાકિસ્તાને કરાવેલો એ જગજાહેર વાત છે પણ પાકિસ્તાન આ વાત કબૂલવા તૈયાર નથી. પાકિસ્તાને તો ભારતમાં પકડાયેલો આતંકવાદી અજમલ કસાબ પાકિસ્તાનની હતો એ મામલે પણ હાથ ખંખેરી નાંખેલા ત્યારે પાકિસ્તાનના વડાપ્રધાનપદે રહી ચૂકેલી વ્યક્તિ આ કબૂલાત કરે એ ખરેખર મોટી વાત કહેવાય.